Jy is hier: Tuis Grondslagfase Graad 3
Gepubliseer op Dinsdag, 23 April 2013 12:02 | Geskryf deur Annette LSG | | | Trefslae: 4040
Ons gebruik 'n geïntegreerde leesprogram, die Oxfordleesreeks en die 100 "WKOD"-boeke word aanvullend gebruik. Daar word weekliks aanvullende leesstukke gegee en kreatiewe skryfwerk word deurgaans bevorder.
'n Liefde vir lees word by ons leerders gekweek sodat hul wêreld verbreed kan word en hulle die waarde en liefde vir boeke sal koester en saam met hulle die toekoms sal inneem. Daarom word 'n halfuur daagliks afgestaan spesiaal vir lees.
Ons poog om gebalanseerde leerders te ontwikkel wat nie bang is om te waag met syfers nie. Die negatiewe opvatting dat Wiskunde net vir die "slimmes" is, maak plek vir leerders wat met selfvertroue waag en weet dat Wiskunde pret is!
Die benadering wat gevolg word, gee leerders 'n verruimde begrip in o.a. telwerk, begrip van getalle en oplossing van probleemstellings, sowel as kennismaking met Praktiese Wiskunde.
Our basic goal in the Foundation Phase is to teach our pupils to enjoy English as a second language. They should be able to help themselves in ordinary situations in English.
Mondelinge aktiwiteite en leesvaardighede word visueel d.m.v. prente, rympies, stories en "Big Books" aangebied. Skriftelike aktiwiteite word aangeleer d.m.v. sinne, "phonics" en begripstoetse.
Lewensvaardigheid se hoofkomponent is Lewensoriëntering. Die ander leerareas word hierby geïntegreer, sowel as by die Leerprogramme.
Kategorie: Graad 3